মূলা নিবেন ভাই, মূলা!!! রেজা ঘটক মূলা নিবেন ভাই, মূলা!!! রেজা ঘটকআগামী জাতীয় নির্বাচনে বাংলাদেশের মানুষের সামনে কিছু মূলা ঝুলানো হবে। সেই মূলার দাম ভারী চড়া। নজর না রাখলে দিতে হবে ৫ বছরের আকাল খরা। চলুন মূলাগুলোর সঙ্গে একটু পরিচয় হই:১. আমাদের ভোট দিয়ে জয়যুক্ত করলে আমরা একটা নয়, দুই দুইটা পদ্মা সেতু করে দেব ইনশা আল্লাহ২. আমাদের আবার ভোট দিয়ে ক্ষমতায় আনলে আমরা যুদ্ধপরাধীদের বিচারপ্রক্রিয়া এই মেয়াদে শেষ করার চেষ্টা করব৩. আমাদের ভোট দিয়ে জয়যুক্ত করলে আমরা বিদ্যুৎ সমস্যার স্থায়ী সমাধান করব৪. আমাদের ভোট দিলে আমরা ঢাকার যানজট মুক্ত করব ইনশা আল্লাহ৫. আমাদের ভোট দিলে শুধুমাত্র ইউনিয়নে নয়, গ্রামে গ্রামে পাড়ায় পাড়ায় হাসপাতাল ক্লিনিক বানাব৬. আমাদের ভোট দিয়ে জয়যুক্ত করলে বঙ্গবন্ধুর খুনিদের দেশে এনে বিচার করব৭. আমাদের ক্ষমতায় বসালে আমরা ভারতের সঙ্গে সকল নদীর ন্যায্য হিস্যা আদায় করব৮. আমাদের ক্ষমতায় বসালে ঢাকায় মেট্রোরেল বানাব৯. আমাদের ক্ষমতায় বসালে যাত্রাবাড়ি প্লাইওভারের কাজ শেষ করে যান চলাচল সহজ করব১০. আমাদের ক্ষমতায় আনলে চালের দাম ১০ টাকা করব১১. আমাদের ভোট দিলে মেয়েদের মাস্টার্স পর্যন্ত লেখাপড়া ফ্রি করব১২. আমাদের ভোট দিলে মুক্তিযোদ্ধা পরিবারের সন্তানদের সরকারি চাকুরির ব্যবস্থা করব১৩. আমাদের ভোট দিলে চাকরির বয়স সীমা ৬৫ বছরে উন্নীত করব১৪. আমাদের ভোট দিলে বয়স্কভাতা দ্বিগুন করব১৫. আমাদের ভোট দিলে মুক্তিযোদ্ধাদের মাসিক ভাতা তিনগুন করব১৬. আমাদের ভোট দিলে মুক্তিযোদ্ধাদের নাতীনাতনিদের পড়ালেখা অবৈতনিক করব১৭. আমাদের ভোট দিলে দেশের সকল সম্পদ সংরক্ষণ করব১৮. আমাদের ভোট দিলে দেশের তেল গ্যাস কয়লা রক্ষা করব১৯. আমাদের ভোট দিলে সমুদ্র সীমার গ্যাসক্ষেত্র থেকে গ্যাস উত্তোলন করে দেশের দক্ষিণ-পূর্বঞ্চলকে উন্নয়নের জোয়ারে ভাসিয়ে দেব২০. আমাদের ভোট দিলে মুক্তিযুদ্ধের পক্ষের শক্তি ক্ষমতায় যাবে২১. আমাদের ভোট দিয়ে জয়যুক্ত করলে আমরা দেশের আইনশৃঙ্খলা পরিস্থিতি স্বাভাবিক রাখবএই ২১ মূলা নিয়ে আগামী জাতীয় নির্বাচনে নির্বাচনী মেনোফেস্টো করা হবে। আর যদি আমজনতা সেই মূলা গিলে হাসিমুখে ভোট দিয়ে আসেন তাহলে যেসব বাঁশ পাবেন সেগুলো এবূপ:১. চালের দাম কেজিপ্রতি ৫০ টাকা২. তেলের দাম আন্তর্জাতিক বাজারের দোহাই দিয়ে ৭বার বাড়ানো হবে৩. নিত্যপ্রয়োজনীয় জিনিসের দাম বাড়তে পারবে কিন্তু কমবে না৪. আইনশৃঙ্খলা পরিস্থিতি সারা বছরই নিয়ন্ত্রণের বাইরে থাকবে৫. মানুষের জীবনের কোনো নিরাপত্তা দেওয়া সরকারের কাজ না৬. গোপনে গ্যাস বিক্রি করা হবে ভারত আর চীনের কাছে৭. কয়লা দেওয়া হবে বৃটেনকে৮. সমুদ্রবন্দর দেওয়া হবে আমেরিকাকে৯. ঐতিহাসিক জিনিসপত্র মূল্যবান ধাতবমুদ্রা, কষ্টিপাথর, ভাস্কর্য ইত্যাদি প‌্যারিসে প্রদর্শনের নাম করে ফ্রান্সকে দেওয়া হবে১০. অনেক বিদেশী বন্ধুদের মুক্তিযুদ্ধে অবদানের জন্য কোটি টাকা খরচ করে পুরস্কার ও মেডেল দেওয়া হবে। তারা জীবিত না থাকলে তাদের বংশধরদের দেওয়া হবে।১১. দলীয় লোকদের সকল ব্যাংকের পরিচালনা বোর্ডের সদস্য করা হবে। ১২. নেতানেত্রীদের স্ত্রীদের সবগুলো শিক্ষাবোর্ডের চেয়ারম্যান ও সরকারি কলেজের অধ্যক্ষ করা হবে১৩. সংসদে নারীদের আসন সংখ্যা ৪৫ থেকে বাড়িয়ে ৬০ করা হবে১৪. বিসিএস পরীক্ষায় কেবল দলীয় সনদধারীদের নিয়োগ দেওয়া হবে১৫. পুলিশ প্রশাসনে দলীয় লোকদের আত্মীয়স্বজন সাড়ে সাত লাখ থেকে দশ লাখ টাকায় ঢুকতে পারবে১৬. সকল জেলার ডিসি হবেন দলীয় ডেপুটি সেক্রেটারিগণ১৭. সকল জেলার এসপি হবেন দলীয় ক্যাডারগণ১৮. ঢাকার পুলিশ কমিশনার হবেন টেবিলের তলার বাজেট যার যত বেশি তিনি১৯. আগামীতে শুধু বিশ্ববিদ্যালয় বা কলেজ নয় স্কুলেও দলীয় ছাত্রনীতি চালু করা হবে২০. এমপি, মন্ত্রীদের বেতনভাতা মাত্র তিন দফায় তিনলাখ করে বাড়ানো হবে২১. আর দলীয় নমিনেশান পেতে মিনিমাম তিনটা খুন ও একটি ধর্ষণের অভিজ্ঞতাকে অগ্রাধিকার দেওয়া হবেবাদ বাকি উপর আল্লাহর ইচ্ছা। নির্বাচনে নির্বাচন কমিশন একটা প্রতীকী খরচের দোহাই আগের মত দেবে কিন্তু বাস্তবে একজন প্রধান দলীয় প্রার্থীর খরচ করতে হবে মিনিমাম পঞ্চাশ লাখ টাকা। যিনি কোটি টাকা খরচ করতে পারবেন তিনি পাবেন মন্ত্রণালয়ের মহান দায়িত্ব। আর তারপর সবাইকে নিয়ে সোনার বাংলা শাসন করা হবে। মূলা নিবেন ভাই. মূলা? হরেক রকম মূলা আছে। আপনার কোন টাইপ লাগবে কন, ঝুঢ়িতে সব টাইপের মূলা আছে। লাল মূলা। নীল মূলা। গলুদ মূলা। সাদা মূলা। কালো মূলা। বেগুনী মূল। আমনের যে রঙের চাই আমরা সেই রঙ তাৎক্ষণিক করে দেই। মূলা লাগবে মূলা। হরেক রকম মূলা আছে। ফুরানোর আগে লইয়া লন, ভাই। মূলা লাগবে, মূলা। এই যে ভাই, মূলা আছে। এই যে বোন, মূলা, আছে। মা খালারা মূলা আছে। হরেক রকম মূলা। আগে লইলে আগে পাইবেন, মূলা। মূলা লাগবে ভাই মূলাআআআআআ......